section_heading: Opis
paragraph_text: Zgrada škole smještena je u središtu naselja. Sagrađena je 1923. godine prema nacrtima građevnog mjernika Nikole Hribara. Pravokutnog je tlocrta s rizalitnim istakom u središnjem dijelu začelja u kojemu je smješteno stubište. Posebnost građevine se očituje u visinskoj razlici gabarita, jer je istočna strana jednokatna, a zapadna je prizemnica. Dekorativnu plastiku pročelja čine karakteristični elementi secesije izvedeni na skroman način.